Mohammed Abubakar Adamu (An haife shi a ranar 17 ga watan Satumban shekara ta 1961) wani jami’in ‘yan sandan Nijeriya ne wanda a yanzu haka shi ne Babban Sufeto Janar na‘ Yan Sandan Nijeriya na 20 . Shugaban kasa Muhammadu Buhari ya nada shi a ranar 15 ga watan Janairun shekara ta 2019 maye gurbin Ibrahim Kpotun Idris (ritaya) na jihar Neja . Mohammed Adamu ya fito ne daga garin Lafia, a jihar Nasarawa . Kafin nada shi a matsayin Sufeto Janar na ‘yan sanda, ya kasance Mataimakin Sufeto-Janar na’ Yan sanda a garin Benin, Jihar Edo kuma ya kasance mai daukar nauyin gudanar da aiyukan rundunar ta NPF Zone 5, wanda ya hada da Bayelsa, Delta da kuma dokokin ’yan sanda na Jihar Edo. An haife shi ne a ranar 17 ga watan Satumbar shekara ta 1961 kuma ya shiga aikin ‘Yan Sandan Najeriya a cikin shekara ta 1986, bayan kammala karatun sa a Jami’ar Ahmadu Bello, Zariya da digirin farko (Hons) a fannin ilimin kasa. Ya kuma yi digiri na biyu a Tsarin Shari’ar Kasa da Kasa na Jami’ar Portsmouth, Ingila .